สรุปภาวะตลาดต่างประเทศวานนี้
สรุปภาวะตลาดต่างประเทศประจำวันที่ 19 ก.ย.59
20 ก.ย. 2559

ดัชนีดาวโจนส์ตลาดหุ้นนิวยอร์กปิดขยับลง เมื่อคืนนี้ (19 ก.ย.) โดยตลาดได้รับแรงกดดันจากการร่วงลงของหุ้นกลุ่มสุขภาพ และกลุ่มเทคโนโลยี นำโดยหุ้นแอปเปิลที่ร่วงลงติดต่อกัน 2 วันทำการ ขณะที่นักลงทุนจับตาดูการประชุมของธนาคารกลางสหรัฐ (เฟด) และธนาคารกลางญี่ปุ่น (BOJ) ในสัปดาห์นี้
ดัชนีเฉลี่ยอุตสาหกรรมดาวโจนส์ปิดที่ 18,120.17 จุด ลดลง 3.63 จุด หรือ -0.02% ดัชนี NASDAQ ปิดที่ 5,235.03 จุด ลดลง 9.54 จุด หรือ -0.18% ดัชนี S&amp;P500 ปิดที่ 2,139.12 จุด ลดลง 0.04 จุด หรือ 0.00%
 
ตลาดหุ้นยุโรปปิดพุ่งขึ้น เมื่อคืนนี้ (19 ก.ย.) โดยตลาดได้รับปัจจัยบวกจากการดีดตัวขึ้นของราคาน้ำมัน ซึ่งช่วยหนุนหุ้นกลุ่มพลังงานและกลุ่มเหมืองแร่ปรับตัวขึ้นด้วย
ดัชนี Stoxx Europe 600 พุ่งขึ้น 1% ปิดที่ 341.27 จุด
ดัชนี CAC-40 ตลาดหุ้นฝรั่งเศสปิดที่ 4,394.19 จุด เพิ่มขึ้น 61.74 จุด หรือ +1.43% ดัชนี DAX ตลาดหุ้นเยอรมันปิดที่ 10,373.87 จุด เพิ่มขึ้น 97.70 จุด หรือ +0.95% ดัชนี FTSE 100 ตลาดหุ้นลอนดอนปิดที่ 6,813.55 จุด เพิ่มขึ้น 103.27 จุด หรือ +1.54%
 
ตลาดหุ้นลอนดอนปรับตัวเพิ่มขึ้น เมื่อคืนนี้ (19 ก.ย.) เพราะได้รับปัจจัยหนุนจากการปรับตัวเพิ่มขึ้นของราคาน้ำมันและราคาโลหะ
ดัชนี FTSE 100 ปิดปรับตัวขึ้น 103.27 จุด หรือ 1.54% แตะที่ 6,813.55 จุด
 
สัญญาทองคำตลาดนิวยอร์กปิดบวก เมื่อคืนนี้ (19 ก.ย.) โดยได้แรงหนุนจากสกุลเงินดอลลาร์สหรัฐที่อ่อนค่าลงเมื่อเทียบกับสกุลเงินหลักๆ ก่อนที่การประชุมของธนาคารกลางสหรัฐ (เฟด) จะมีขึ้นในวันที่ 20-21 ก.ย.นี้
สัญญาทองคำตลาด COMEX (Commodity Exchange) ส่งมอบเดือนธ.ค.เพิ่มขึ้น 7.6 ดอลลาร์ หรือ 0.58% ปิดที่ระดับ 1,317.8 ดอลลาร์/ออนซ์
สัญญาโลหะเงินส่งมอบเดือนธ.ค.เพิ่มขึ้น 42.8 เซนต์ หรือ 2.27% ปิดที่ 19.29 ดอลลาร์/ออนซ์
สัญญาพลาตินัมส่งมอบเดือนต.ค.ดีดขึ้น 6.1 ดอลลาร์ หรือ 0.6% ปิดที่ 1,023.7 ดอลลาร์/ออนซ์
สัญญาพัลลาเดียมส่งมอบเดือนธ.ค.พุ่งขึ้น 13.85 ดอลลาร์ หรือ 2.1% ปิดที่ 686.25 ดอลลาร์/ออนซ์
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวก เมื่อคืนนี้ (19 ก.ย.) หลังเวเนซุเอลาระบุว่า กลุ่มประเทศผู้ส่งออกน้ำมัน (โอเปก) และประเทศนอกกลุ่มโอเปก กำลังใกล้บรรลุข้อตกลงเพื่อรักษาเสถียรภาพในตลาดน้ำมัน
สัญญาน้ำมันดิบ WTI ส่งมอบเดือนต.ค.เพิ่มขึ้น 27 เซนต์ หรือ 0.6% ปิดที่ 43.30 ดอลลาร์/บาร์เรล
สัญญาน้ำมันดิบเบรนท์ส่งมอบเดือนพ.ย.เพิ่มขึ้น 18 เซนต์ หรือ 0.4% ปิดที่ 45.95 ดอลลาร์/บาร์เรล